text: Omkring klokken 02.25 hoppede en 24-årig mand i havnen angiveligt på grund af kærestesorger. - En 19-årig mand fra Hadsten, der havde været i byen i Aalborg går forbi med sin kammerat, og de vælger så at hoppe i for at redde den 24-årige mand, siger vagtchef Per Jørgensen. Indsatslederen på stedet er overbevist om, at de to mænd har reddet den 24-åriges liv.
summary: To unge mænd gjorde en heltemodig indsats natten til fredag, hvor de reddede en 24-årig mands liv.